Eduard Sutthoff
Eduard Sutthoff (28. november/10. detsember 1803 Narva – 1/13. detsember 1879 Narva) oli Narva raehärra. Tema vanemad olid I gildi kaupmees, Narva raehärra Johann Sutthoff (1760–1825) ja Martha Magdalena von Königsfels. 1823–1826 õppis ta Tartu ülikoolis majandusteadust, korporatsioon Estonia liige. Ta oli algul firma Carl Sutthoff & Co. osanik, hiljem juht Narvas. 1842–1845 oli ta ka Narva raehärra. Tema abikaasa oli Marie von Rotkirch.